**Suplement i Certifikatës për kualifikimin profesional,**

**PËRPUNIM DRURI, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të interpretojë dokumentacionin teknik të profesionit.
* Të lexojë dhe interpretojë skema të thjeshta të objekteve të ndryshme prej druri.
* Të ndihmojë në përgatitjen e vendit të punës për realizimin e punimeve të objekteve prej druri.
* Të ndihmojë në përgatitjen e materialeve për procesin e tharjes së lëndës së parë;
* Të përzgjedhë veglat, pajisjet e duhura për punime të thjeshta zdrukthtare me vegla dore dhe mjete elektrike të dorës.
* Të përzgjedhë materialet në sektorin e përpunimit të drurit (makineria);
* Të kryejë matje dhe shënime të thjeshta në elementet prej druri.
* Të përdorë dhe mirëmbajë veglat dhe pajisjet e punës në punimet e thjeshta zdrukthtare.
* Të kryejë punime të thjeshta zdrukthtare me vegla dore: sharrë, zdrukthe, dalta, për axhustim, shpime etj.
* Të kryejë procese të thjeshta zdrukthtare me mjete të mekanizuara të dorës: sharrim, mdrejtim, zumparim, profilim dhe shpim.
* Të ndihmojë në përdorimin e mjeteve të punës dhe makinat në sektorin e përpunimit të mdrurit (makineria);
* Të ndihmojë në përzgjedhjen e materialeve në repartin e montimit;
* Të përzgjedhë llojet e materialeve në sektorin e ngjitjes;
* Të përgatisë sipërfaqen për ngjitje.
* Të realizojë punime të thjeshta ngjitjeje.
* Të përzgjedhë materialet e duhura për stukimin e sipërfaqeve të drurit;
* Të ndihmojë në përzgjedhjen e materialeve të tjera për prodhimin e objekteve prej druri si letër zumpare, teni etj.
* Të realizojë punime të thjeshta veshje me teni, letër dhe PVC.
* Të përgatisë sipërfaqen për lyerje.
* Të ndihmojë në përgatitjen e materialeve të thjeshta për bojatisjen apo lustrim e sipërfaqeve të drurit.
* Të realizojë punime të thjeshta të lyerjes.
* Të ndihmojë në përzgjedhjen e aksesoreve të ndryshëm që përdoren në procesin e prodhimit të produkteve prej druri;
* Të vendosë aksesorë të thjeshtë metalikë në objekte me bazë druri.
* Të kryejë montime të thjeshta në objekte me bazë druri.
* Të seleksionojë llojet e materialeve në depozitat e lëndës së parë dhe produktit të gatshëm në sipërmarrjet e përpunimit të drurit dhe prodhimeve gjysmë të gatshme prej druri.
* Të kryejë punime të thjeshta në prodhimin e produkteve gjysmë të gatshmeve prej druri.
* Të ndihmojë në përgatitjen e materialeve për imprenjimin e drurit.
* Të ndihmojë në përzgjedhjen materialeve të tapicerisë si susta, sfungjerë, damask etj.
* Të përzgjedhë materialet e duhura për ambalazhimin e produkteve prej druri.
* Të zbatojë rregullat e mbrojtjes në punë e të ruajtjes së mjedisit.
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në kualifikimin profesional “Përpunim druri”, niveli II në KSHK, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, si punonjës gjysmë i kualifikuar (ndihmës).

Ky arsimim i jep mundësi individit t’i drejtohet tregut të punës për t’u punësuar si ndihmës në firma prodhimi për produkte të gatshme dhe gjysmë të gatshëm prej druri, në qendra tregtare për shitje të materialeve të përpunimit të drurit dhe objekteve prej druri, në punishte të vogla për punime dhe riparime druri. Gjithashtu, mund të vetëpunësohet si individ i lirë për të kryer shërbime të thjeshta në këtë drejtim.

Me përfundimin me sukses të kualifikimit profesional “Përpunim druri”, niveli II KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit III në KSHK, referuar nivelit III të KEK,. Me arsimimin e mëtejshëm të nivelit IV në KSHK, referuar nivelit IV të KEK, individi fiton të drejtën për të hyrë në provimet e “Maturës Shtetërore Profesionale” me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).